dh-unibe/image-text_koenigsfelden-charters-post-1500 huggingface dataset:
Wir, Fridreich der elter, von gotsgnaden hertzog ze Òsterreich, ✳ ze Steir, ✳ ze Keͣrnden ✳ und ze Krain, ✳ grave ze Tirol ꝫcꝭ, bekennen ✳ umb den widemhof zu Schintznach, in Basler bistumb
gelegen, ✳ mitsambt dem kilchensatz, ✳ so darin gehòrt, ✳ und die kirchen daselbs mit allen rechten, ✳ nùtzen ✳ und gùlten, ✳ zynnsen, ✳ zehennden, ✳ wirden ✳ und eren und mitt aller andrˀ eehafft ✳ und zugehòrung, ✳ als
unser vordˀn und wir ✳ die von allter her inngehebt, ✳ verlihen ✳und herbracht haben, ✳ und dar zu unsˀ lehenschafft, recht ✳ und gwaltsam, ✳ so wir daran haben ✳ und als die Hannsen dem Segenseͣr ✳ von uns
versetzt ✳ nach lautt der brief, ✳ so darumb sind ,✳ daz wir den ersamen, geistleichen, ✳ unsˀn andeͣchtigen ✳ und lieben in got, ✳ der abbtessinn ✳ und convent zu Kùnigsveld, gegùnnet haben ✳ den obgenanten
widmhof ✳ mit allen andern vorberuͦrten zugehòrungen ✳ von dem obgenan̄ Segenseͣr ✳ oder, ob er nicht weͣr, ✳ seinen erben ✳ oder wer die innhiet, zelòsen umb sibenhundert Reinscher guldein. ✳ und wenn si
sòlh losung also haben getan, ✳ so sùllen si ✳ und ir nachkòmen des egenan̄ gotzhauss zu Kùnigsfeld den egenan̄ widmhof mit aller andrˀ zugehòrung, ✳ als vor beruͦrt ist, ✳ in ains rechtten werunden
phanndesweis innhaben, nùtzen und niessen ✳ an absleg der nùtz ✳ und die besetzen ✳ und entsetzen, ✳ auch verleihen wem si wellen ✳ als offt das zu schulden kumbt ✳ in aller der mazs, ✳ als unsˀ vordern ✳ und
wir getan haben, ✳ alslang, untz wir ✳ oder unsˀ erben ✳ die ✳ von in ✳ umb die benantn̄ sum̄ guldein erledigen und erlòsen, ✳ derselben losung si uns auch stattuͦn sùllen, ✳ wenn wir der begern ✳ und si mit
der yetzgenan̄ sum̄ guldein ermanen, ✳ an alles verziehen, waigrung ✳ und widerred dhainerlay sachen. ✳ doch ✳ daz der, ✳ dem die benant kirchen ✳ von in verlihen weͣr, ✳ nach der losung dennoch sein lebteͣg
dabey beleib an unsˀ ✳ und meͣnicleichs irrung ✳ und hindernùss. ✳ wir haben in aber die gnad getan ✳ und tun auch wissentleich, ✳ daz wir noch unsˀ erben ✳ derselben losung nymande andˀn vergùnnen ✳
noch gestatten sùllen ✳ noch wellen, ✳ sunder daz newr wir ✳ oder unsˀ erben ✳ die selb von in zetuͦn haben. ✳ davon gebieten wir allen undertanen ✳ der obgenan̄ kirchen Schintznach, ✳ daz si den egenan̄,
der abbtessinn ✳ und convent, ✳ und irn nachkòmen fùrbassˀ gehorsam ✳ und geweͣrttig sein ✳ mit allen nùtzen, ✳ gùlten ✳ und diensten derselben kirchen ✳ alle die weil wir ✳ oder unsˀ erben ✳ die von in
nicht erlòst haben ✳ alles getzenleich ✳ und an geveͣrde. ✳ mir urkund ditzs briefs, ✳ geben ze Insprugg ✳ an mantag nach unsˀ lieben frawn tag conceptionis, ✳ nach Krists gepuͦrde im vierzehenhundert ✳ und sibenunddreissigisten jare. ✳
Konigsf. 602
437 ✳
Kgsf. 602
K
O ✳ 43
Schinznach
Staatsarchiv
AARGAU
ein verwillgùng des hertzog Friderichs ✳ das die vō
Kùngsfeldenn ✳ den widenhoff und kilchensatz
zuͦ Schintznach koùff₎ ✳ und wider vō den
Sägissern lösen mog₎ ✳
h. h.